# 2023.06.10.

**Коми Республикаса Юралысь чолӧмалӧ Коми печать лунӧн**

«Коми Республикаса пыдди пуктана журналистъяс, йӧзӧс юӧртан средствоясын уджалысьяс, издательяс да полиграфистъяс!

2023 воын Коми печатьлы тырӧ 105 во. 1918 вося лӧддза-номъя тӧлысь 10 лунӧ петіс «Зырянская жизнь» газетлӧн медводдза номер, тиражыс вӧлі нёльсё экземпляр. Тайӧ Коми муын медводдза газет, кодӧс йӧзӧдісны роч да коми кывъяс вылын.

Ӧні тайӧ гажыс ӧтувтӧ оз сӧмын Коми Республикаса газет-журналъясын уджалысь журналистъясӧс, но и юӧртан агентствоясын, электроннӧй да ӧтуввезса йӧзӧс юӧртан средствоясын зільысьясӧс, издательясӧс, полиграфистъясӧс, юӧр паськӧдысьясӧс – ставныссӧ, кодъяс топыда йитчӧмаӧсь Коми Республикалысь медийнӧй пространствосӧ лӧсьӧдӧмкӧд.

Йӧзӧс юӧртан средствоясыс пыр сӧвмӧны, корсьӧны выль формаяс, медым лыддьысьысь, кывзысьысь, видзӧдысь тӧдмаліс юӧр йылысь ӧдйӧджык да кокньыдджыка. Уджын выль нырвизьяс да енбиа командаяс – буретш тайӧн торъялӧны миян юӧртан средствояс. Тайӧс нӧшта на тӧдчӧдӧ и сійӧ, мый республикалӧн газет-журналъясса редакцияяс лоӧны вермысьясӧн регионкостса да федеральнӧй творческӧй конкурсъясын.

Сьӧлӧмсянь аттьӧала ставныссӧ, коді уджалӧ журналистикаын да йӧзӧдчан юкӧнын, бура да кывкутӧмӧн уджалӧмысь, сыысь, мый ті веськыда висьталанныд мӧвпныдтӧ. Сиа уджын выль вермӧмъяс, мед творческӧй ловбиныд некор оз кус, а уджныд вайис сӧмын бур сьӧлӧмкылӧмъяс!»

**Коми Республикаса Юралысь Владимир Уйба**

# 2023.06.10.

# **Поздравление Главы Республики Коми с Днём коми печати**

«Уважаемые журналисты, сотрудники средств массовой информации, издатели и полиграфисты Республики Коми!

2023 год – год 105-летия коми печати. 10 июня 1918 года тиражом в четыреста экземпляров вышел первый номер газеты «Зырянская жизнь». Это была первая газета в Коми крае, которая издавалась на двух языках – русском и коми.

В наши дни этот праздник объединяет не только журналистов, работающих в печатных изданиях Республики Коми, но и сотрудников информационных агентств, электронных и интернет СМИ, издателей, полиграфистов, распространителей – всех, кто имеет отношение к созданию медийного пространства Республики Коми.

Наши средства массовой информации не стоят на месте, развиваются, находят новые формы, чтобы быть оперативнее, доступнее и ближе к своему читателю, слушателю, зрителю. Современные подходы и профессиональные талантливые команды – вот успех СМИ Республики Коми. Подтверждение тому – победы редакций газет и журналов нашего региона в межрегиональных и федеральных творческих конкурсах.

От всей души поздравляю всех, кто трудится в журналистской и издательской сферах, благодарю за верность профессии, ответственность и принципиальность. Желаю новых достижений в труде, творческого долголетия, неиссякаемого вдохновения и удовлетворения от работы!»

**Глава Республики Коми Владимир Уйба**

**1178**